सेवादल के स्थापना दिवस कार्यक्रम 27 को
अजमेर| कांग्रेससेवादल के 93वें स्थापना दिवस के अवसर पर अजमेर शहर जिला कांग्रेस सेवादल की ओर से 27 दिसंबर को झंडारोहण कार्यक्रम तथा विचार गोष्ठी का आयोजन किया जाएगा। जिला मुख्य संगठक शैलेंद्र अग्रवाल ने बताया कि सन 1923 में सेवादल की स्थापना हुई थी तथा दिसंबर के अंतिम रविवार को सेवादल के स्थापना दिवस को ‘दल दिवस’ के रूप में मनाया जाता है। इसी उपलक्ष्य में 27 दिसंबर सुबह 11 बजे नानकी भवन, प्रकाश रोड़, नगरा में सेवादल की ओर से आयोजित झंडारोहण तथा विचार गोष्ठी में वरिष्ठ कांग्रेस नेता सेवादल पदाधिकारियों कार्यकर्ताओं तथा अन्य कांग्रेसजनों को मार्गदर्शन देंगे। इस कार्यक्रम में कांग्रेसजन, पार्षद, सेवादल सहित अन्य सभी अग्रिम संगठनों, प्रकोष्ठों, विभागों के पदाधिकारियों कार्यकर्ता शामिल होंगे।
hin_Deva hin_Deva